24/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.66212. Concello de Santa Comba

O Concello de Santa Comba solicita de Augas de Galicia a autorización de obras no lugar das Raposeiras, parroquia de Xallas de Castriz (San Pedro), t. m. de Santa Comba (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66212 As obras solicitadas consisten na mellora do acceso e substitución da plataforma de paso existente sobre o río Xallas, na pista agraria das Raposeiras, no lugar de Frieiro, parroquia de Castriz. A nova estrutura realizarase nas seguintes etapas: - Regularización da base das cimentacións mediante o vertido de formigón de limpeza de 10 cm de espesura, con formigón en masa HM-20 N/mm 2, consistencia plástica, Tmax.20 mm., para ambiente normal, elaborado en central para limpeza e nivelado de fondos de cimentación, incluso vertido por medios manuais e colocación. Segundo NTE-CSZ, EHE e CTE-SE-C. -Execución das zapatas corridas de base de apoio a ambos lados da canle do río, zapatas de 2 metros de ancho e 60 cm de canto, elaboradas mediante formigón armado HA-25/P40/ lla N/mm 2, con tamaño máximo do árido de 40 mm., elaborado en central en recheo de zapatas, zanxas de cimentación, incluso armadura B-500-S (60 kg/m3.), vertido por medios manuais, vibrado e colocado. Segundo CTE/DB-SE-C e EHE. -Execución dos muros de apoio da plataforma de paso, sobre as zapatas a ambos lados do río Xallas, mediante formigón armado HA-25N/mm 2, consistencia plástica, Tmáx.20 mm. para ambiente normal, elaborado en central, en muro de 60 cm. de espesura, incluso armadura (60 kg/m3), encofrado e desencofrado con taboleiro aglomerado a dúas caras, vertido por medios manuais, vibrado e colocado. Segundo normas NTE-CCM, EHE e CTE-SE-C. -Colocación da nova plataforma de paso, resolta mediante forxado de placa alveolar prefabricada de formigón pretensado de canto 32+13 cm. en pezas de 1,20 m. de ancho, con recheo de xuntas entre placas e sin capa de compresión de formigón HA-25/P/20/I, para unha luz de 8m. e unha carga total de forxado de 2200 kg/m 2, incluso p. p. de negativos e conectores, encofrado, desencofrado, vertido, vibrado, curado de formigón e armadura de reparto de 15x15x8 mm., cun espesor de 13 cm de capa de compresión en formigón HA-25/P/40/IIa coa axuda de grúa telescópica para montaxe, rematado segundo EFHE, EHE e CTE. A capa de compresión xa actúa como firme para o tránsito dos vehículos agrícolas e o paso peonil da pista agraria “das raposeiras”. -Colocación a ambos lados da plataforma de paso de proteccións laterais, mediante baranda metálica galvanizada, colocada mediante placas de anclaxe, pasamáns e fixacións de 80x40x1,5 mm., barras verticais interiores de 25x25x1,5 mm. e base de 60x25x1,5 mm. cunha altura de 1,05 m., rematado. -Execución dun novo firme nos accesos á plataforma, mediante pavimento novo a base de 15 cm de formigón HM-20/P/40IIA, e maia electrosoldada ME de 15x15 cm. e 8 mm. de diámetro, de aceiro B-500T, sobre 10 cm. de grava de regularización, inclúe elaboración, vertido, vibrado e curado, medido unha vez extendido e curado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de maio de 2019 O xefe do servizo territorial Ángel Gómez Rey